Janna Nick

Nurul Jannah Muner (lahir 1 Jun 1995) atau lebih dikenali sebagai Janna Nick merupakan seorang pelakon, pengacara, penyanyi, pengarah dan penerbit wanita Malaysia. Beliau mula bergiat aktif dalam bidang lakonan dengan memegang watak tambahan dalam telefilem Cinta Vlog (2012) dan mula dikenali secara meluas menerusi siri drama waktu perdana, Syurga Nur (2015), kemudian muncul dalam beberapa drama TV termasuk Kau Aku Kita (2015), Anakku Diva (2016), Suami Tanpa Cinta (2017), Biar Aku Jadi Penunggu (2017) dan Misteri Mona (2020). Janna membuat kemunculan sulungnya di layar lebar menerusi filem sulung lakonannya, Kimchi Untuk Awak (2017) memegang watak antagonis bernama Zara.

Beliau memulakan kerjaya muziknya dengan melancarkan single pertama yang bertajuk Mungkin Saja pada 23 Januari 2016 yang menjadi percubaan sulung beliau dalam bidang muzik. Janna telah menerima pelbagai anugerah dan pencalonan di dalam kerjaya lakonannya termasuk Anugerah Drama Festival Kuala Lumpur 2016 bagi Aktres Pilihan dan Anugerah Bintang Popular Berita Harian 2015 bagi Artis Baharu Wanita Paling Popular. Pada Februari 2017, beliau menyertai LOL Entertainment bagi menguruskan kerjaya seninya.

Kehidupan awal
Beliau dilahirkan sebagai Nurul Jannah binti Muner di Sungai Petani, Kedah dan merupakan anak kedua daripada empat beradik dalam keluarganya. Adik-beradik beliau ialah abang sulungnya, Mohamad Firdaus, dua adik perempuannya, Nurul Balqish dan Nur Iris Rose Sofiea.
Beliau berdarah kacukan Cina, Pakistan dan Thai di sebelah kedua-dua ibu bapanya. Janna juga bergiat aktif dalam pasukan sorak di sekolah. Beliau juga pernah bergiat aktif dalam pertandingan nyanyian semasa zaman persekolahannya. Janna dan keluarganya pernah menetap di Amsterdam, Belanda selama 3 tahun sewaktu beliau masih kecil.

Kerjaya
Janna memulakan kerjaya awalnya sebagai model iklan komersial dan video korporat sebelum muncul dalam pelbagai rancangan televisyen. Ketika itu, usia beliau dalam 5 hingga 7 tahun tetapi mengambil keputusan berhenti kerana ingin menumpukan perhatian pada pelajarannya. 

Peranan lakonan pertamanya pada 2012 ialah menerusi telefilem Cinta Vlog, yang mana beliau memegang watak pembantu sebagai Risa, bersama pelakon utamanya, Aliff Aziz dan Wawa Zainal, telefilem ini disiarkan di TV9. Seterusnya beliau berlakon dalam drama Ikatan, yang dibintangi oleh Ayu Raudhah dan Iqram Dinzly, yang bersiaran di TV2. Pada tahun 2013, beliau membawakan peranan sebagai Elle dalam siri TV Jodoh lakonan Dazrin Kamarudin yang bersiaran di Astro Ria dan sebagai Nur dalam siri Tanah Kubur (Musim 8) episod "Minyak Murai Gila" di Astro Oasis. Beliau memegang dua peranan dalam dua siri televisyen di TV1, iaitu watak sebagi Astri dalam Syurga Di Wajahmu dan watak sebagai Aishah dalam Di Penghujung Dendam. Beliau turut membintangi drama online, Dan Calonnya Adalah di laman web Tonton, memegang watak sebagai Shai. Pada tahun berikutnya, Janna membawakan kembali watak Elle dalam musim kedua siri drama Jodoh, serta muncul dalam dua drama TV, Puasa Oh Puasa dan Kasih Berbisik.

Namanya menjadi perhatian ramai apabila bergandingan bersama Amar Asyraf dan Azrel Ismail menerusi siri drama Syurga Nur, yang mana beliau memegang watak utama sebagai Nur Jannah, drama ini diarahkan oleh Azman “Jinggo” Yahya dan diterbitkan oleh Sheila Rusly menerusi JS Pictures dan disiarkan di Slot Akasia TV3, drama ini mengisahkan Nur yang kehilangan ibu bapanya dalam kemalangan jalan raya. Sejak itu, Nur dibesarkan oleh makciknya yang sering menderanya. Nur melarikan diri dari rumah dan berjumpa dengan Sarina yang menyayanginya seperti anak kandungnya. Drama ini turut dibintangi oleh Raja Ilya, Dayana Roza, Erwin Dawson Janna berlakon dalam drama 60 episod, Keluarga Karaoke yang mana beliau membawakan watak sebagi Shirley. Drama yang disiarkan di Astro Mustika HD dan Astro Bella ini turut dibintangi oleh Elyana, Raja Ema, Sherry Ibrahim dan Elfaeza Ul Haq. Profil beliau sebagai pelakon terus berkembang dengan membintangi telefilem Bila Cinta Berbunga lakonan Uqasha Senrose dan Zahiril Adzim yang bersiaran di TVi, Janna memegang watak pembantu sebagai Amira. Beliau turut membintangi drama Bila Hati Telah Hitam di Astro Oasis menerusi episod "Fanatik" dengan memegang watak lakonannya sebagai Azwa. Pada tahun sama, beliau berlakon bersama Idris Khan, Cat Farish dan Shahz Jaszle menerusi drama Abang Sado Jemur Kain yang bersiaran di Slot Iris TV3 dan membintangi muzik video lagu "Mikraj Cinta" nyanyian Datuk Siti Nurhaliza, dimana dalam muzik video ini, Janna memegang watak sebagai seorang wanita yang sedang asyik berswafoto sambil memandu keretanya sehingga mengakibatkan kemalangan yang mengorbankan tiga sekeluarga. Beliau turut membintangi drama online, Si Montel di HyppTV (kini Unifi TV). 

Pada tahun yang sama, Janna kemudiannya membintangi dua telefilem di TV1 — Bejalai (watak sebagai Julia) dan Cinta & Coklat (watak sebagai Sheila), serta satu telefilem di TV3, Sayang Suria. Beliau sekali lagi bekerja di bawah bimbingan Sheila Rusly dan suami, Azman Yahya menerusi siri drama Kau Aku Kita yang diadaptasi daripada novel dengan judul sama karya Orkid Edyliyne terbitan Fajar Pakeer, beliau memegang watak sebagai Iman Firdaus, bergandingan bersama Saharul Ridzwan sebagai Im Aus dan bersiaran di TV3 menerusi Slot Lestary. Drama ini melayakkan beliau memenangi Aktres Pilihan di Anugerah Drama Festival Kuala Lumpur 2016. Gandingannya bersama Saharul juga memenangi Pasangan Pilihan di anugerah sama, drama Kau Aku Kita mencapai penarafan sebanyak 4.7 penonton, pertama kali dalam Slot Lestary dan paling tertinggi dalam drama adaptasi dan sejarah televisyen Malaysia. Pada awal 2016, beliau membintangi bersama Ardell Aryana dan Shakilla Khoriri dalam siri drama waktu perdana Anakku Diva di TV3 di mana beliau memegang watak Melati dan Suami Tanpa Cinta di Astro Ria, yang mana beliau melakonkan watak sebagai Ain Syifa dan bergandingan bersama Shukri Yahaya. Janna meluahkan rasa syukur diatas penerimaan penonton terhadap keserasian beliau bersama Shukri di dalam drama itu. Namun beliau akan cuba untuk mengelak melakukan adegan berpelukan melampau sehingga boleh menimbulkan kemarahan. Beliau juga melibatkan diri dalam pementasan teater apabila membintangi teater yang bertajuk Zombie La La La yang dipentaskan pada 13 hingga 21 Februari 2016 di Istana Budaya, Kuala Lumpur, beliau memegang watak utama sebagai Me Mang Nak.

Pada Januari, Janna melancarkan single sulungnya, "Mungkin Saja" yang menjadi lagu tema drama Suami Tanpa Cinta lakonannya. Ia menjadi percubaan sulungnya dalam industri muzik Malaysia, lagu yang berentak pop ini dicipta dan ditulis oleh Kuncidemak dan diterbitkan oleh syarikat rakaman Hikayat Records. Bagaimanapun, Janna menepis tuduhan segelintir pihak kononnya beliau tamak dalam mengejar populariti apabila membuat keputusan untuk menjadi penyanyi. Ternyata percubaan terbarunya sebagai penyanyi membuahkan hasil apabila "Mungkin Saja" telah terpilih untuk layak ke peringkat Separuh Akhir Muzik Muzik 31. Lagu ini juga menduduki tangga ke-11 di Carta Era. Semua ini juga adalah sebagai memenuhi permintaan para peminatnya yang mengikuti perkembangan kerjaya lakonannya. Pada Mac, Janna memenangi anugerah Aktres Pilihan dan Pasangan Pilihan (bersama Saharul Ridzwan) di Anugerah Drama Festival Kuala Lumpur 2016 menerusi lakonannya dalam drama Kau Aku Kita, ini merupakan anugerah pertama yang dimenanginya. Pada April, beliau menerima pencalonan di Anugerah Bintang Popular Berita Harian 2016 menerusi kategori Artis Baharu Wanita Popular, tetapi tewas kepada pelakon drama Cinta Si Wedding Planner, Mira Filzah serta pencalonan di Anugerah Melodi 2016 anjuran TV3, Harian Metro dan Hot FM. Pada masa yang sama, beliau membintangi telefilem Anak Ibu Buangan Ibu arahan Ellie Suriati yang bersiaran di Slot Cerekarama TV3 pada 5 Mac sempena Drama Festival Kuala Lumpur 2016 (DFKL 2016) beliau memegang watak sebagai Putri Aishah, seorang remaja yang degil dan nakal, telefilem ini turut dibintangi oleh Johan As'ari, Aida Aris dan Azri Iskandar. Pada bulan yang sama, Janna menerima dua pencalonan di Anugerah Pilihan Online 2016 (APO2016) bagi kategori Aktres Terbaik Pilihan Online (beliau dicalonkan bersama Ayda Jebat, Mia Ahmad, Mira Filzah dan Zara Zya) dan Wanita Anggun Pilihan DNARS, anugerah APO2016 dianjurkan oleh mStar Online dan stesen radio Suria FM, untuk mengiktiraf kepentingan media digital dan mereka yang telah membuat perbezaan di platform, anugerah APO2016 diadakan di Auditorium Perdana, Angkasapuri, Kuala Lumpur pada 30 April.

Beliau turut membuat penampilan khas dalam sitkom J.K.K di TV3 menerusi episod "Hari Keluarga". Selepas muncul dengan beberapa projek televisyen dan single terbaru, Janna memperlahankan aktiviti lakonan kerana ingin meluangkan masa bersama keluarga bersempena dengan kedatangan bulan Ramadan Al-Mubarak. Beliau mengakui teruja menanti ketibaan Ramadan kerana sudah lama tidak berehat panjang apabila sering diasak kesibukan hingga menyebabkan ibunya mengeluh ekoran dirinya jarang mempunyai masa bersama keluarga dan hanya akan kembali ke lokasi penggambaran seminggu selepas sambutan Aidilfitri nanti, sempena sambutan Hari Raya Aidilfitri, Janna membintangi dua teledrama khas sempena Hari Lebaran, Kau Aku Kita Raya di TV3 dan Suami Tanpa Cinta Raya di Astro Ria, beliau juga tampil sebagai tetamu jemputan dalam rancangan Ketuk-Ketuk Syawal di TV1 dan sebagai pelakon dengan watak sebagai Sakinah dalam telefilem Tragedi Hari Raya di Astro Prima.

Pada Oktober, Janna membatalkan hasrat untuk menarik diri daripada saingan separuh akhir Muzik Muzik 31 pada 4 November selepas dipujuk komposer dan penulis lirik lagu nyanyiannya "Mungkin Saja" iaitu Kunci Demak, sebelum ini dia berhasrat untuk menarik diri kerana merasakan dirinya kurang kemampuan sebagai penyanyi. Kegagalan "Mungkin Saja" ke peringkat akhir Anugerah Juara Lagu (AJL) tidak mematahkan semangat Janna untuk tampil dengan lagu kedua. Beliau bergandingan bersama Ashraf Muslim dalam drama Biar Aku Jadi Penunggu yang bersiaran di Slot Akasia TV3 yang mana beliau memegang watak sebagai Iffat Hamani.

Janna membuat kemunculan sulung di layar lebar menerusi filem Kimchi Untuk Awak arahan Michael Ang yang menjalani penggambaran di Kuala Lumpur dan Lembah Kelang. Penggambaran filem yang diadaptasi daripada novel karya Suri Ryana dengan judul sama ini juga dijalankan di Seoul, Korea Selatan. Turut membintangi filem ini ialah Aiman Hakim Ridza, Emma Maembong dan Natasha Elyzza, filem ini mengisahkan tentang Bella, seorang pelajar di universiti Korea Selatan menghabiskan cuti semesternya di Malaysia. Hidup Bella menjadi kucar-kacir sejak insiden dia terlanggar seorang lelaki kacukan Melayu Korea bernama Danial Lee Jae Hwan. Filem ini ditayangkan di pawagam seluruh Malaysia pada 30 Mac 2017, beliau memegang watak antagonis bernama Zara.

Beliau sekali lagi digandingkan bersama Saharul Ridzwan dalam supertelefilem bertajuk Bo Bajet arahan Bak Chee Hong. Untuk menjayakan watak sebagai inspektor polis, Janna memotong rambutnya agar ia menjadi pendek seperti rambut lelaki. Filem televisyen ini akan ditayangkan di Astro First Eksklusif (Saluran 480) atau Astro On Demand bermula 27 April 2017. Janna dijangka bakal melancarkan single terbaru bertajuk "Lena Yang Tenang" hasil nukilan penyanyi muda yang sedang meningkat naik Ippo Hafiz dan liriknya ditulis sendiri oleh beliau. Filem kedua lakonannya, Kerja Kahwin mula ditayangkan di pawagam pada 20 Julai 2017. Projek beliau seterusnya ialah drama 60 episod berjudul Dia, hasil kerjasama produksi Malaysia dan Indonesia. Dalam drama berkenaan, beliau bersama Izara Aishah digandingkan bersama pelakon Indonesia, Irwansyah.

Bermula 27 November 2017, Janna digandingkan bersama Fattah Amin menerusi drama My Coffee Prince yang diadapasi daripada drama Korea Selatan 2007 yang menjadi kegilaan ramai, The 1st Shop of Coffee Prince. Ia disiarkan menerusi slot MegaDrama di Astro Ria bermula tarikh tersebut, beliau memegang watak gadis tomboi bernama Dani. Jannah Nick Takkan Bercinta Dengan Fattah Amin  Beliau juga menyanyikan lagu tema drama ini, bertajuk "Akan Bercinta".

Bermula 7 Januari 2018, Janna bersama Ajak Shiro menjadi pengacara rancangan hiburan TV3, Melodi memggantikan Awal Ashaari dan AG yang telah mengacarakan rancangan itu selama 4 tahun. Janna berlakon di samping Fikry Ibrahim dalam telefilem Enam/6 yang memulakan tayangan perdana di Astro Citra dan Astro Mustika HD pada 28 April 2018.

Beliau menjayakan watak Ana Julia dalam drama Isteri Untuk Diiktiraf yang dibintangi oleh Redza Rosli dan Elvina Mohamad, yang diadaptasi daripada novel dengan judul sama terbitan Dear Novels. Ia memulakan siaran di RTM TV1 pada 16 Mei 2018.

Kehidupan peribadi
Janna membuka akaun Instagram beliau dengan akaun @janna_nicker bagi mengemaskini aktiviti beliau dan dianggarkan mempunyai kira-kira 3.1 juta pengikut. Pada 30 November 2017, akaun beliau telah digodam oleh individu tidak bertanggungjawab, menyebabkan akaunnya tidak dapat diakses pada petang Khamis.

Beliau berkahwin dengan pelakon, Dini Schatzmann pada 10 Jun 2023 dengan sekali lafaz.

Filemografi

Filem
 Tahun Tajuk Watak Catatan2017 Kimchi Untuk Awak Zara Filem pertama Kerja Kahwin   Farah   2020 Pasal Kau! Jane  2021 Selamat Hari X Jadi Hani  2022 Juang Hannah   2023 Jemputan Ke Neraka Ivy

Drama
 Tahun Tajuk Watak Saluran TV Catatan 2012 Ikatan  TV2 Drama pertama 2013 Jodoh (Musim 1) Elle Astro Ria Tanah Kubur (Musim 8) Nur Astro Oasis Episod: "Minyak Murai Gila"  Syurga Di Wajahmu Astri TV1 Dan Calonnya Adalah Shai Tonton Di Penghujung Dendam Aishah TV1 Istidraj Cinta Ija TV32014 Jodoh (Musim 2) Elle Astro Ria Kasih Berbisik  TV32015 Keluarga Karaoke Shirley Astro Mustika HD Puasa Oh Puasa (Musim 2) Cikgu Emma Astro Ceria Bila Hati Telah Hitam Azwa Astro Oasis Episod: "Fanatik" Anak Ke-5 Marina TV9 Syurga Nur Nur JannahTV3 Abang Sado Jemur Kain Yana Si Montel HyppTV Terlanjur Mencintaimu Sofea TV2 Kau Aku Kita  Iman Firdaus TV32016 Anakku Diva  Melati  Kopi Sentul Mocha Santorini  Alya  TV1 Jenaka Kampung Kalut (J.K.K.) Sweet  TV3 Episod: "Hari Keluarga"  Suami Tanpa Cinta Ain Syifa Astro Ria 2000km Ke Al-Haram Inas TV1 Biar Aku Jadi Penunggu Ifaat Hamani TV32017 Cerita Dari Mastika Nia Astro Prima Episod: "Ratah Janin Sendiri" Dia Aira  TV3 My Coffee Prince Dani  Astro Ria2018 Isteri Untuk Diiktiraf Ana Julia TV1 Janji Arissa Arissa Mediacorp Suria Semerah Cinta Humairah HumairahTV32019 Leftenan Zana  Leftenan Zana Cari Aku Di Syurga Lisa Bukan Cinta Aku  Riana Demi Rindumu Nurhana Astro Ria Diari Tular TV2 Episod: "Palsukan Culik Untuk Hidup Bebas" 2020 Misteri Mona AnomTV32021 Melastik Ke Hatimu Haura Annisa Marry Me Senorita Sofiy Leia Astro Ria A.I in Love Audria TV1 Yo Lah Tu! Eyka TV9 Malaysian Ghost Stories FarahAstro Ria Episod: "Pocong" Zana Episod: "Hantu Public Phone"2022 Shakira Shakira TV3 Lockdown 2 Lola Astro Ria2023 Bukan Puteri Lindungan Bulan Larasati Aisya (Lara)TV3 Cik PA Tuan Ash Husna Melastik Ke Hatimu 2 Haura Annisa  Surat Dari Tuhan Misha  Entitled Elis Prime Video 2024 Pinjaman Syurga NatashaTV3 2025 Selamat Pengantin Haru Amelie

Telefilem
 Tahun Tajuk Watak Saluran TV Catatan  2012 Cinta Vlog Rissa TV9 Telefilem pertama  2014 Aku Bukan Orang Gaji TutyTV12015 Bejalai Julia Bila Cinta Berbunga Amira Sayang Suria Suria TV3 Cinta & Coklat SheilaTV12016 Isteriku Miss Sally  Salihah  Hilangnya Kasih  Qaisara  TV9 Anak Ibu Buangan Ibu Putri Aisyah TV3 Mek Kelate  Mek Tie  Suami Tanpa Cinta Raya  Ain Syifa Astro Ria Tragedi Duit Raya  Sakinah Astro Prima Kau Aku Kita Raya  Iman Firdaus  TV3 Mat Salleh Sangat  Mimi TV1 Gadis Kampung Paling Popular MayaTV3 Tangisan Izara Raihana Tribute P. Ramlee : Aku dan Dia Izara TV12017 Di Pintu Syurga Jannah TV3 Tesis Cinta Untuk B Bella TV2 Trauma Roza TV3 Bobajet Inspektor Siti Astro First Eksklusif Menantu Material Emilya Hypp Sensasi2018 Enam Myra Astro Citra Wan Peah Balik Beraya Mas Ayu TV32019 Tok Siah Munirah Astro Citra Dosa Semalam Khadijah TV3 Kisah Seram Hostel Mayang Sari Astro Citra2020 Tuhan Lebih Tahu Aku Dayana TV Okey Rahsia Malam Jumaat Hana TV32021 Delen Emily  Astro Citra Sebagai pengarah dan penerbit Jeti  TV3 Sebagai pengarah dan penerbit Perfect Raya Aina Astro Ria Misteri Mona: Kuserumu Kembali AnomTV32022 Istikharahku Dirinya sendiri Sebagai cerita asal Peti Ais Mak Mona Astro Ria Secret Admirer Ira Nazeera Astro Citra London With Love Fifi Sooka Sebagai pengarah dan penerbit2025 Saat Hilang Tong Gas Mu Azlina TV3 Susu Lima Kupang  Sebagai pengarah 

Teater
 Tahun Tajuk Watak 2016 Zombie La La La  Me Mang NakZombie La La La janji hibur penonton  Utusan Malaysia. 7 Februari 2016. 2019 Pawana Isabella Permaisuri Isabella Siti Di Alam Fantasi Siti

Televisyen
 Tahun Tajuk Peranan Saluran TV2016 CCTV (Suami Tanpa Cinta Special) Tetamu jemputan  Astro Ria Pernah Makan Tak? Tetamu jemputan TV9  Ketuk-Ketuk Syawal Tetamu jemputan TV1 Sembang Teh Tarik Kaw Tetamu jemputan Astro Warna Kelab Komedi (Musim 2) Tetamu jemputan TV9 2018–2021 Melodi Pengacara bersama Awal Ashaari & Ajak ShiroTV3 2019 I Can See Your Voice Malaysia (Musim 2) Ahli panel2020 Studio Drama Sangat  Pengacara The Masked Singer Malaysia (musim 1)  Juri jemputan Astro Warna 2021 Banteras COVID-19 (Musim 2) Pengacara TV12022 Sampaikan Raya Pengacara bersama Andi BernadeeTV3 I Can See Your Voice Malaysia (musim 5) Penyiasat tetap Famili Duo (musim 2)  Pengacara bersama Sean Lee 2023 Famili Duo (musim 3)  Pengacara bersama Izzue Islam 2024 Famili Duo (musim 4) Pengacara bersama Sharif Zero 2025 Selamat Pagi Kedah (SPK) Pengacara  TV Kedah

Animasi
 Tahun  Tajuk Watak  Saluran TV  Catatan  2013 Pac-Man and the Ghostly Adventures Stalkers TV9 Suara 

Siniar
 Tahun  Tajuk Peranan  Saluran  Catatan  2023 Studio Sembang Dirinya sendiri  YouTube Artis undangan; Episod: "Everything Everywhere"; Dihoskan oleh Amelia Henderson

Muzik video
 Tahun Tajuk lagu  Penyanyi 2013 "Kayangan" Hyper Act 2015 "Mikraj Cinta"Dato' Siti Nurhaliza

+Muzik video arahan  Tahun  Tajuk muzik video  Penyanyi  2024 "Terdiam" Mawar Rashid

Diskografi
+SingleTahunTajukKedudukan cartaCatatanERAHot FMMuzik Muzik 2016 "Mungkin Saja" 11 - - OST Suami Tanpa Cinta 2017 "Akan Bercinta" 18 - - OST My Coffee Prince2022 "Gatal"  - - "Mentari Setia" - -

Aktivisme
Pada 25 Mei 2016, Janna Nick bersama-sama dengan Amar Asyraf, Fattah Amin, Fasha Sandha, Hafidz Roshdi dan Uqasha Senrose telah dilantik oleh TV3 sebagai duta bagi kempen Syukur Selalu 2016.Budiey (25 Mei 2016). TV3 & TV9 Lancar Kempen Ramadan Syukur Selalu 2016 Sensasi Selebriti. Dicapai pada 1 Jun 2016. Janna bersama Amar dan Hafidz tampil dalam iklan pendek 'Ilmu' yang mengisahkan kecerdikan dan kesungguhan Amar dalam menjalankan perniagaan baju raya manakala Janna pula seorang peniaga tudung yang tidak pandai untuk memikat hati pelanggan. Amar tidak lokek ilmu untuk membantu Janna melariskan jualannya. Akhirnya, mereka berdua bergabung untuk memberikan pakej hebat kepada Hafidz (pelanggan) yang ingin membeli baju raya dan tudung untuk keluarganya.

Beliau juga dilantik sebagai duta bagi portal pendidikan interaktif, FullAMark yang merupakan salah satu inisiatif oleh Media Prima Berhad untuk memudahkan proses pembelajaran di rumah. Ia diwujudkan selari dengan perkembangan teknologi maklumat dalam bidang pendidikan. Pada September 2016, beliau dilantik sebagai ‘wajah’ bagi produk kecantikan Farmasi Colour Cosmetic (FCC). Pemilihan Janna menjadi rasmi menerusi majlis khas yang berlangsung di Zebra Square, Kuala Lumpur. Mengulas pemilihan sebagai duta, Janna berkata, beliau gembira kerana diberi peluang menjadi wajah bagi produk tempatan yang berkualiti dan halal.

Anugerah dan pencalonan
 Tahun Anugerah Kategori Keputusan 2016 Anugerah Drama Festival Kuala Lumpur 2016 Aktres Pilihan (Kau Aku Kita)  Pasangan Pilihan (bersama Saharul Ridzwan)  Anugerah Bintang Popular Berita Harian ke-29 Artis Baharu Wanita Popular  Anugerah Pilihan Online 2016Angelin Yeoh and Kenneth Chew (March 31, 2016).Will you vote for Janna Nick at APO2016? Star2.com. Retrieved February 3, 2017. Aktres Terbaik Pilihan Online  Wanita Anggun Pilihan DNARS Anugerah MelodiSaidatul Natrah (1 Novemnber 2016).ANUGERAH MELODI RAI PERSONALITI SENI  InstaOnline. Diperoleh pada 14 Februari 2017. Personaliti Drama Melodi  Personaliti Sensasi Melodi  2017 Anugerah Bintang Popular Berita Harian ke-30 Pelakon TV Wanita Popular  Anugerah Telenovela 2017 Pelakon Wanita Sensasi  2018 Anugerah MeleTOP Era 2018 Bintang Filem MeleTOP (Kimchi Untuk Awak)  Anugerah Drama Festival Kuala Lumpur 2018 Aktres Pilihan (Biar Aku Jadi Penunggu)  Anugerah Bintang Popular Berita Harian ke-31 Pelakon TV Wanita Popular  Pelakon Filem Wanita Popular  Pasangan Serasi Drama (bersama Ashraf Muslim)  2019 Anugerah Drama Festival Kuala Lumpur 2019 Aktres Pilihan (Semerah Cinta Humairah)  Anugerah Bintang Popular Berita Harian ke-32 Pelakon TV Wanita Popular  Pengacara Popular  Artis Versatil Popular 2021Anugerah Bintang Popular Berita Harian ke-34 Pelakon Filem Wanita Popular  Pengacara TV Popular  Bintang Paling Popular  Anugerah Drama Sangat 2021 Pelakon Wanita Terbaik (Misteri Mona) 2022Anugerah Stail EH! Video Muzik Paling Stylish (Lagu Gatal) Anugerah Industri Muzik ke-23 Video Muzik Terbaik (Lagu Gatal) 2023Anugerah Bintang Popular Berita Harian ke-35Penyanyi Wanita Popular2024Anugerah Bintang Popular Berita Harian ke-36Artis Filem Wanita Popular 2025Anugerah Melodi Terhangat 2025Anugerah Selebriti Ikon Terhangat 

Rujukan

Pautan luar






Kategori:Kelahiran 1995
Kategori:Orang hidup
Kategori:Orang dari Kedah
Kategori:Orang dari Sungai Petani
Kategori:Pelakon wanita Malaysia
Kategori:Orang Malaysia berketurunan Melayu
Kategori:Orang Malaysia berketurunan Siam
Kategori:Orang Malaysia berketurunan Cina
Kategori:Orang Malaysia berketurunan Pakistan
Kategori:Muslim Malaysia
Kategori:Pelakon wanita Malaysia abad ke-21
Kategori:Penyanyi wanita Malaysia
Kategori:Pelakon televisyen Malaysia
Kategori:Pelakon filem Malaysia
Kategori:Pengacara televisyen Malaysia
Kategori:Pengarah televisyen Malaysia